На основу члана 44 Закона о локалној самоуправи (''Сл. лист ЦГ'' бр. 2/18, 34/19, 38/20 и 50/22), члана 24 и члана 25 став 2 Закона о избору одборника и посланика (''Сл. лист РЦГ'' бр. 4/98, 5/98, 17/98, 14/00, 18/00, 9/01, 41/02, 46/02, 45/04, 48/06 и 56/06 и ''Сл. лист ЦГ'' бр. 44/11, 14/14, 47/14, 12/16, 60/17 и 10/18) и члана 2 став 1 Одлуке о распуштању Скупштине Општине Беране (''Сл. лист ЦГ'' бр 96/24), Одбор повјереника општине Беране, на сједници одржаној **16. октобра 2024**. године, донио је

**О Д Л У К У**

**о измјени Одлуке о именовању Општинске изборне комисије Беране**

**Члан 1.**

У Одлуци о именовању Општинске изборне комисије Беране (''Сл. лист ЦГ''-Општински прописи бр. 32/22) у члану 1 тачка 1 мијења се на начин:

Умјесто ''Валентина Дашић, предсједница'' треба да стоји ''Адмир Зејниловић, предсједник''.

**Члан 2.**

Одлука ступа на снагу даном објављивања у Службеном листу ЦГ – Општински прописи.

**ОДБОР ПОВЈЕРЕНИКА ОПШТИНЕ БЕРАНЕ**

**Број: 02-016/24-561 ПРЕДСЈЕДАВАЈУЋА**

# Беране, 16. 10. 2024. год. Снежана Мугоша

#

О б р а з л о ж е њ е

Правни основ за доношење ове одлуке садржан је у члану 44 Закона о локалној самоуправи којим је између осталог прописано да у вршењу послова из оквира своје надлежности Скупштина доноси Статут Општине, одлуке, рјешења, закључке, повеље, препоруке и друге акт.

Чланом 24 Закона о избору одборника и посланика између осталог је прописано је да Општинску изборну комисију именује Скупштина општине на предлог радног тијела Скупштине Општине надлежног за избор и именовања из реда кандидата које предлаже политичке партије, односно коалиционе изборне листе, односно групе бирача које именују одборнике у Скупштини општине Беране.

Чланом 25 став 2 наведеног закона је прописано да за предсједника Општинске изборне комисије именује се кандидат политичке партије, односно подносиоца изборне листе која је на претходним изборима добила највећи број одборничких мандата.